528.04 FUNZJONIJIET U RESPONSABBILTAJIET TAD-DIPARTIMENT GĦAS-SERVIZZI TAS-SAĦĦA L-AVVIŻ LEGALI 390 tal-2013. L-AVVIŻ LEGALI 390 tal-2013. 1. Titolu. It-titolu ta’ dawn ir-regolamenti huwa r-Regolamenti dwar il-Funzjonijiet u r-Responsabbiltajiet tad-Dipartiment għas-Servizzi tas-Saħħa. Tifsir. 2. F’dawn ir-regolamenti, kemm-il darba r-rabta tal-kliem ma tkunx teħtieġ xort’oħra- " Att " tfisser l-Att dwar is-Saħħa; Kap. 528. Kap. 528. " Ministru " tfisser il-Ministru responsabbli għas-Saħħa. 3. (1) Tkun il-funzjoni tad-Dipartiment għas-Servizzi tas-Saħħa b’mod ġenerali li jassigura l-operat u l-forniment effettiv u effiċjenti tas-servizzi tas-saħħa b’emfażi fuq il-governanza klinika u korporattiva, l-għoti tas-servizz u l-evalwazzjoni tal-kwalità f’qafas stabbilit ta’ deċentralizzazzjoni u awtonomija kkontrollata li tinvolvi l-parteċipazzjoni ta’ dawk li jużaw l-istess servizz. (2) B’mod partikolari fost il-funzjonijiet u d-dmirijiet tiegħu, dan id-Dipartiment għandu: (a) jassigura il-kwalità tas-servizz mogħti mis-sistema pubblika tas-saħħa; (b) jassigura li l-istandards u r-regolamenti adottati mill-Gvern ikunu implimentati mill-fornituri tas-servizzi tas-saħħa; (ċ) jipprovdi ambjent sikur għall-impjegati u għal min juża’ s-servizzi; (d) biex jissorvelja l-governanza tajba tas-servizzi tas-saħħa tal-istat; (e) jassigura li s-servizzi pubbliċi tas-saħħa huma effettivi, ta’ għajnuna u jirrispondu għall-ħtiġiet tal-utenti; (f) jikkordina bejn il-fornituri pubbliċi tas-servizzi tas-saħħa sabiex ikun assigurat l-għoti integrat u allinjat tas-servizz; (g) jiżviluppa politika u sinerġiji operattivi sabiex jinżamm servizz integrat u bla xkiel, kemm fil-livell ta’ komunità kif ukoll dak istituzzjonali; (h) jagħti pariri fuq l-allokazzjoni tar-riżorsi umani, finanzjarji u oħrajn bejn il-fornituri pubbliċi tas-servizzi tas-saħħa; (i) jikkordina l-aspetti professjonali tal-forniment tas-servizzi tas-saħħa, inkluż it-taħriġ u l-iżvilupp post graduate; (j) jantiċi pal-bżonnijiet ta’ persunal professjonali, u riżorsi umani oħra, u jikkollabora ma’ terzi, inkluż l-Università, l-MCAST u istituzzjonijiet oħra, kemm pubbliċi u privati, sabiex jassigura t-taħriġ u l-iżvilupp tal-professjonisti tas-saħħa u ta’ persunal ieħor skond il-ħtiġiet tagħhom; (k) jikkordina bejn is-sistemi tas-saħħa u tal-kura soċjali; (l) jimplimenta ftehim ta’ livelli tas-servizz ma’ fornituri pubbliċi tas-servizz tas-saħħa sabiex jassigura l-ħidma xierqa tal-organizzazzjonijiet tal-istess servizzi pubbliċi tas-saħħa; (m) jistabbilixxi għanijiet u indikaturi għar-riżultati kliniċi; (n) jissorvelja l-ħidma u r-riżultati ta’ fornituri pubbliċi tas-servizz tas-saħħa biex jiġi żgurat li r-riżorsi qed jintużaw b’mod effettiv u effiċjenti; (o) jagħti pariri fuq mudelli innovattivi tal-għoti tas-servizzi permezz ta’ konsultazzjoni mal-partijiet interessati, inklużil-għaqdiet li jirrappreżentaw il-ħaddiema; (p) jirrappreżenta lill-Ministeru fin-negozjati ta’ kull ftehim, inkluż kull ftehim kollettiv, mal-għaqdiet li jirrappreżentaw lill-professjonisti u persunal ieħor; (q) iżomm netwerking nazzjonali u internazzjonali fil-qasam tas-saħħa pubblika u jirrappreżenta lill-Gvern f’fora internazzjonali relatati mas-saħħa pubblika; (r) jikkopera ma’ organizzazzjonijiet lokali u internazzjonali, partikolarment mal-istituzzjonijiet tal-Unjoni Ewropea involuti fis-saħħa, dwar kwistjonijiet fil-kompetenza tad-Dipartiment; (s) jippromwovi r-riċerka, t-tagħlim u t-taħriġ; (t) iwettaq dik il-funzjoni jew funzjonijiet oħra li l-Ministru jista’ minn żmien għal żmien jistabbilixxi u jordna; (u) jimplimenta kwalunkwe materja oħra meħtieġa għat-twettiq tal-missjoni tad-dipartiment, u għall-eżekuzzjoni tad-dmirijiet li jappartjenu lill-Istat, kif stabbilit fl-Att.